बिधान सभा बिसाइख’थिनि साना खाथिनिफ्राय खाथिसिन सफैनाय लोगो लोगो रायजोआरि खोलोबाव गुबुन गुबुन राजखान्थि दोलोफोरनि गेजेराव बिसाइख’थि फोसावदिंनायखौ गोख्रोंनिफ्राय गोख्रोंसिन जाबोगासिनो थानाय नुनो मोन्दों। बे समावनो 30 नं कक्राझार सानजा जनजाति बिधानसभा बियाबनि इउपिपिएल दोलोनि बिजाथि बिटिआरनि गोरोबथानि सागानगिरि एबसुनि बारग’ गाहाइ नेहाथारि लरेन्स इस्लारीआबो गावनि मावफारियाफोरखौ लानानै बियाबनि सिङाव थानाय सोनाब दाङारखुथि, खावरा दुमि, आलारि गोजौ फरायसालिनि लांदां गेलेग्रा फोथार आरो बनरगाव ब्लक इउपिपिएलनि सिङाव थानाय आथियाबारि, रामफलबिल ओनसोलाव बिसाइख’थि फोसावदिंनायाव नांथाबनाय नुनो मोन्दों।